(NÁVRH)

Rokovací a volebný

poriadok

Urbariátna spoločnosť pozemkové spoločenstvo Ubľa

V Ubli, dňa: 03.04.2017

**Rokovací a volebný poriadok**

**URBARIÁTNA SPOLOČNOSŤ pozemkové spoločenstvo, Ubľa**

**Článok I.**

**Úvodné ustanovenia.**

Zhromaždenie Urbariátnej spoločnosti obce Ubľa, pozemkové spoločenstvo ( ďalej len „Pozemkové spoločenstvo“) ako najvyšší orgán Pozemkového spoločenstva schválilo tento rokovací a volebný poriadok združenia ( ďalej len „ rokovací poriadok“ ), ktorý upravuje spôsob prijímania uznesení Pozemkového spoločenstva, procedurálne otázky uznášania, rokovania a volieb členov orgánov Pozemkového spoločenstva.

**Článok II.**

**Členstvo v pozemkovom spoločenstve**

1. Členom Pozemkového spoločenstva sú fyzické, právnické osoby a Fond, ktorí spĺňajú podmienky člena v súlade so Stanovami Pozemkového spoločenstva a zákona č. 97/2013 Z.z.
2. Člen preukazuje členstvo dokladom totožnosti alebo náhradným dokladom v zmysle platných právnych predpisov.
3. Vznik členstva je spojený s povinnosťou dodržiavať a vykonávať rozhodnutia, ktoré orgány Pozemkového spoločenstva prijali aj pred vstupom člena do Pozemkového spoločenstva.
4. Zánik členstva nastáva v zmysle jednotlivých príslušných ustanovení zákona č. 97/2013 Z.z. a Stanov Pozemkového spoločenstva.

**Článok III.**

**Valné zhromaždenie**

1. Riadni členovia vykonávajú svoje práva na riadnom, mimoriadnom alebo čiastkovom zhromaždení.
2. Zhromaždenie sa schádza najmenej raz ročne na základe písomnej pozvánky, v lehote a spôsobom uvedeným v čl. 9 ods. 6,7 Stanov Pozemkového spoločenstva v ktorej musí byť uvedené:

* Názov a sídlo Pozemkového spoločenstva
* Miesto, dátum a hodinu konania zhromaždenia
* Označenie, či sa zvoláva riadne alebo mimoriadne zhromaždenie alebo čiastkové zhromaždenia.
* Program rokovania zhromaždenia

1. Poverený člen výboru Pozemkového spoločenstva zasiela pozvánku členom Pozemkového spoločenstva. Ak nie je poverená táto osoba, túto pozvánku zasiela predseda výboru Pozemkového spoločenstva.
2. Spolu s pozvánkou sa zašle členom Pozemkového spoločenstva písomný návrh materiálu, ktorý má byť prerokovaný, ak tento nie je zverejnený na web stránke Pozemkového spoločenstva. V prípade zverejnenia písomných materiálov zhromaždenia na web stránke Pozemkového spoločenstva, sa písomne materiál zasiela len na ich výslovné vyžiadanie. Ak člen výslovne požiada o materiál najneskôr sedem dní pred konaním zhromaždenia, materiál sa už nezasiela, ale sa členovi odovzdá pred začatím zhromaždenia.
3. Na zvolanie mimoriadneho alebo čiastkového zhromaždenia sa primerane uplatňujú ustanovenia o zvolaní riadneho zhromaždenia, ak z jednotlivých ustanovení Stanov Pozemkového spoločenstva alebo zákona č. 97/2013 Z.z. nevyplýva niečo iné.
4. Zhromaždenie rozhoduje o:
5. Schvaľovaní zmluvy o spoločenstve a jej zmeny,
6. Schvaľovaní stanov a ich zmeny
7. Oddelení časti spoločnej nehnuteľnosti podľa § 8 ods. 2, zákona 97/2013 Z.z.
8. Vstupe a podmienkach vstupu spoločenstva do obchodnej spoločnosti alebo do družstva,
9. Zrušení spoločenstva nadpolovičnou väčšinou všetkých hlasov členov spoločenstva.
10. V ostatných prípadoch než je uvedené v predchádzajúcom odseku zhromaždenie rozhoduje nadpolovičnou väčšinou hlasov členov spoločenstva, ktorých podiely na spoločnej nehnuteľnosti nespravuje alebo s ktorými nenakladá fond podľa § 10 ods.1 a 2 zákona 97/2013 Z.z.
11. Zhromaždenie je uznášaniaschopné, ak je prítomných toľko členov s toľkými hlasmi, ktorých je potrebné pri rozhodovaní podľa predchádzajúcich odsekov 6. a 7. Zhromaždenie rozhoduje nadpolovičnou väčšinou hlasov členov spoločenstva ak nie je potrebné na rozhodnutie nadpolovičnú väčšinu všetkých hlasov spoločenstva. Toto neplatí, ak sa koná čiastkové zhromaždenie.
12. Ak je zhromaždenie uznášaniaschopné, pokračuje sa podľa programu. Ak nie je uznášaniaschopné, predseda ho ukončí.
13. Za člena, ktorý je právnickou osobou, a za Fond koná na zasadnutí zhromaždenia jeho zástupca – štatutárny orgán, prokurista alebo písomne splnomocnený zástupca.
14. Člen sa môže dať zastúpiť na zasadnutí a hlasovaní zhromaždenia ktorýmkoľvek iným členom, prípadne treťou osobou, a to na základe písomného plnomocenstva s podpisom člena, pričom splnomocnenie musí obsahovať aj vymedzenie rozsahu plnomocenstva.
15. Členovia Pozemkového spoločenstva, ktorí sa dostavia na zasadnutie zhromaždenia, sú povinní pri prezentácii, ktorá sa začína hodinu pred otvorením zhromaždenia, zapísať a podpísať sa do prezenčnej listiny, ktorej je uvedené:

* Názov a sídlo Pozemkového spoločenstva
* Oznam, že sa jedná o riadne, mimoriadne alebo čiastkové zhromaždenie
* Miesto, dátum a hodina konania riadneho, mimoriadneho alebo čiastkového zhromaždenia

1. Členovia a členovia s udeleným plnomocenstvom sú povinní sa preukázať pred zápisom do prezenčnej listiny dokladom totožnosti a splnomocneného splnomocnenej osoby aj udeleným plnomocenstvom v súlade s ods.11 tohto článku. V prípade, že osoba nevie hodnoverne preukázať svoju totožnosť, neumožní sa tejto zapísať do prezenčnej listiny.
2. Po podpise členov Pozemkového spoločenstva do prezenčnej listiny vydá člen výboru poverený predsedom Pozemkového spoločenstva členom Pozemkového spoločenstva oprávneným hlasovať, hlasovacie lístky.
3. Pomer účasti člena spoločenstva na hlasovaní je vyjadrený podielom výmery nehnuteľnosti patriacej členovi spoločenstva na celkovej výmere spoločne obhospodarovaných nehnuteľností všetkých členov spoločenstva a počtu hlasov.
4. Každý člen Pozemkového spoločenstva oprávnený hlasovať má toľko hlasov, koľko mu pripadá podľa predchádzajúceho odseku.
5. Zasadnutie zhromaždenia zvoláva a vedie predseda Pozemkového spoločenstva alebo predsedom poverený člen výboru Pozemkového spoločenstva.
6. Bezprostredne po otvorení zhromaždenia si zvolia členovia spomedzi seba nadpolovičnou väčšinou prítomných členov zapisovateľa, dvoch overovateľov zápisnice a dve osoby poverené sčítaním hlasov.
7. Po voľbe orgánov zhromaždenia na návrh predsedu pozemkového spoločenstva riadni členovia rozhodujú o konečnej verzii programu schôdze s tým, že pred hlasovaním o konečnej verzii programu môžu členovia navrhnúť zmenu alebo doplnenie programu schôdze.
8. Už schválený program schôdze valného zhromaždenia môžu riadni členovia v priebehu schôdze zmeniť alebo rozšíriť len výnimočne.
9. Toho člena, ktorý ruší poriadok, alebo vybočuje z medzi slušného správania, predsedajúci napomenie. Ak takéto napomenutie nevedie k náprave, môže rušiteľa vykázať z miestnosti. Člen, ktorý bol vykázaný z miestnosti má ale právo zúčastniť sa každého hlasovania na zhromaždení.
10. Ktorýkoľvek riadny člen valného zhromaždenia má právo navrhnúť zaradenie prestávky mimo schválený program schôdze valného zhromaždenia. O tejto otázke sa rozhodne bez rozpravy.
11. V prípade, že spolu s pozvánkou nebol zaslaný písomný návrh týkajúci sa prerokovaných bodov programu, prednesie ho jeho navrhovateľ. V opačnom prípade ho iba uvedie a v obidvoch prípadoch ho odôvodní.
12. Po vystúpení navrhovateľa otvorí predsedajúci rozpravu, do ktorej sa môžu prítomní členovia Pozemkového spoločenstva prihlásiť písomne u predsedu Pozemkového spoločenstva alebo v priebehu schôdze až do skončenia rozpravy u predsedajúceho. Do rozpravy je možné prihlásiť sa i zdvihnutím ruky, písomne prihlásení členovia však majú prednosť.
13. Po otvorení rozpravy predsedajúci oznámi zoznam prihlásených rečníkov. Slovo im udeľuje v poradí, v ktorom sa prihlásili. Do rozpravy sa člen môže prihlásiť len raz.
14. Kto nie je prítomný v rokovacej miestnosti v čase, keď predsedajúci udelí slovo, stráca poradie v rozprave. O slovo sa musí dotknutý člen prihlásiť až po príspevkoch ostatných prihlásených členov.
15. Slova sa môže ujať len ten, komu ho predsedajúci udelí.
16. Rečník je povinný hovoriť k prejednávanej veci a po dobu, trvanie ktorej určí predsedajúci pri otvorení rozpravy. V prípade, že rečník je zjavne pod vplyvom alkoholu, odchyľuje od veci, alebo prekročí rečnícku dobu, predsedajúci ho upozorní. V prípade, že rečník nedbá na upozornenie, môže mu predsedajúci odňať slovo.
17. Každý člen schôdze zhromaždenia sa môže prihlásiť k faktickej poznámke, ktorou reaguje na priebeh rozpravy. Ten kto sa prihlási k faktickej poznámke, dostane slovo prednostne, avšak bez prerušenia toho kto práve hovorí. Z faktickou poznámkou sa člen môže prihlásiť len raz.
18. Prednesenie faktickej poznámky, alebo odpoveď na takúto poznámku nesmie prekročiť dve (2) minúty.
19. Ak nejde o faktickú poznámku, alebo o odpoveď na takúto poznámku a alebo je prekročený čas k jej predneseniu, môže predsedajúci slovo odňať.
20. Ktorýkoľvek člen môže podávať k prejednávanej veci návrhy. Tieto návrhy sa musia vzťahovať ku konkrétnej veci prerokovávaného bodu programu a musí z nich byť zrejmé, na čom sa má valné zhromaždenie uzniesť.

Návrhy sú nasledovné:

* Návrh na odročenie - aby sa o prejednávanom návrhu nerozhodovalo ihneď, pričom treba uviezť dobu a valné zhromaždenie, kedy by sa mal takýto návrh prerokovať
* Návrh na zamietnutie
* Návrh na iné riešenie prerokovávanej veci ( predpokladá sa detailna konkretizácia návrhu)

1. Až do ukončenia rozpravy môže navrhovateľ vziať svoj návrh späť.
2. Po vystúpení všetkých rečníkov predsedajúci rozpravu ukončí.
3. Po ukončení rozpravy predsedajúci udelí záverečné slovo navrhovateľovi.
4. Výbor je povinný zvolať zasadnutie zhromaždenia, ak ho o to písomne požiadajú členovia spoločenstva, ktorých hlasy predstavujú aspoň tretinu hlasov členov spoločenstva, v termíne, ktorý navrhnú členovia spoločenstva. Ak výbor nezvolá zasadnutie zhromaždenia alebo ak ho zvolá v inom termíne, na ktorom sa nedohodol s členmi spoločenstva, ktorí ho o zvolanie zasadnutia zhromaždenia požiadali, zasadnutie zhromaždenia zvolá na návrh splnomocneného zástupcu členov spoločenstva Okresný úrad, Pozemkový a lesný odbor; tento úrad má povinnosti výboru.
5. Ak uplynie volebné obdobie orgánu spoločenstva a nie je zvolený nový orgán, zasadnutie zhromaždenie zvolá obvodný lesný úrad. Takto zvolaného zasadnutia zhromaždenia sa zúčastní zamestnanec miestne príslušného obvodného lesného úradu, ktorý ho bude viesť až do zvolenia predsedu zhromaždenia.
6. Zhromaždenie Pozemkového spoločenstva je spravidla neverejné. Na neverejnom zasadnutí sa môžu zúčastniť pozvaní hostia. Za výber hostí na časť neverejného zasadnutia je zodpovedný predseda Pozemkového spoločenstva.

**Článok IV.**

**Hlasovanie.**

1. Zhromaždenie rozhoduje o každom návrhu hlasovaním. To platí aj pre voľbu v zmysle Článku V. tohto poriadku.
2. Hlasovanie riadi predseda Pozemkového spoločenstva alebo predsedajúci zhromaždenia.
3. Hlasovanie je verejné a tajné. O spôsobe hlasovania sa na návrh predsedajúceho rozhodne verejným hlasovaním.
4. Hlasuje sa hlasovacími lístkami. Hlasovacie lístky pre verejné hlasovanie sú členom vydané po zápise do prezenčnej listiny. Hlasovacie lístky pre tajné hlasovanie sa vydajú členom po predložení nimi označených hlasovacích lístkov, ktoré im boli vydané pre verejné hlasovanie.
5. Verejne sa hlasuje zdvihnutím ruky s hlasovacím lístkom pre verejné hlasovanie. Iný prejav člena je považovaný za zdržanie sa.
6. Tajne sa hlasuje zakrúžkovaním preferovaného návrhu, spôsobu riešenia, poradia alebo mena kandidáta na predtlačených hlasovacích lístkoch pre tajné hlasovanie, prípadne napísaním preferovaného návrhu, spôsobu riešenia, poradia alebo mena preferovaného kandidáta. Inak upravený, alebo neupravený hlasovací lístok je neplatný. Neplatný hlasovací lístok rovnako ako neodovzdaný lístok sa považujú za zdržanie sa hlasovania.
7. Sčítanie hlasov pri verejnom i tajnom hlasovaní zabezpečujú osoby poverené sčítaním hlasov.
8. Pri verejnom hlasovaní sa hlasuje najprv za návrh a potom proti návrhu.
9. Ak boli v tej istej veci podané viaceré návrhy, hlasuje sa o nich verejne a v poradí, v akom boli predložené.
10. Pri rovnosti hlasov za i proti návrhu, má predseda Pozemkového spoločenstva alebo v prípade jeho neprítomnosti predsedajúci zhromaždenia právo rozhodnúť o prijatí alebo neprijatí návrhu.
11. V závere riadneho alebo mimoriadneho zhromaždenia predsedajúci prednesie návrh záverečného uznesenia zhromaždenia, ktorý členovia schvália. Potom predsedajúci zhromaždenie ukončí.
12. V prípade konania čiastkových zhromaždení predsedajúci len konštatuje stav hlasovania a primerane sa postupuje podľa predchádzajúceho odseku až na poslednom čiastkovom zasadnutí.
13. O konaní zhromaždenia sa vyhotovuje zápisnica, ktorá musí obsahovať:

* Názov Pozemkového spoločenstva a jeho sídlo
* Miesto a čas konania zhromaždenia
* Názov zhromaždenia, riadne, mimoriadne alebo čiastkové
* Meno predsedajúceho zhromaždenia, zapisovateľa, dvoch overovateľov zápisnice a osôb poverených sčítaním hlasov
* Opis prerokovania jednotlivých bodov programu zhromaždenia
* Rozhodnutie zhromaždenia s uvedením výsledku hlasovania
* Obsah návrhov členov Pozemkového spoločenstva, ktoré boli predmetom rokovania zhromaždenia počas jeho priebehu

1. K zápisnici sa ako príloha priložia: pozvánka, všetky s pozvánkou zaslané návrhy materiálov, doklady o doručení pozvánok, prezenčné listiny, vzory hlasovacích lístkov pre verejné a tajné hlasovanie, všetky písomne predložené návrhy, vyhlásenia a iné dokumenty, ktoré boli predmetom rokovania zhromaždenia, protokol o výsledkoch hlasovania každého kola voľby a záverečné uznesenie valného zhromaždenia. V prípade, že sa jedná o čiastkové zhromaždenie, záverečné uznesenie je súčasťou poslednej čiastkovej zápisnice.
2. Zápisnicu podpisuje predseda valného zhromaždenia, zapisovateľ a dvaja overovatelia, ktorí zodpovedajú za jej správnosť a úplnosť.
3. Vyhotovenie zápisnice zabezpečuje výbor do štrnástich (14) dní odo dňa jeho ukončenia. V prípade čiastkových zhromaždení do štrnástich (14) dní po skončení posledného čiastkového zhromaždenia. Zápisnice sa zverejňujú na web stránke Pozemkového spoločenstva.
4. Zápisnice spolu s prílohami uschováva Pozemkové spoločenstvo po celú dobu jeho trvania.

**Článok V.**

**Voľba.**

1. Zhromaždenie volí:

* Členov Pozemkového spoločenstva z členov Pozemkového spoločenstva
* Členov Dozornej rady z členov i nečlenov Pozemkového spoločenstva
* Zapisovateľa, dvoch overovateľov zápisnice volebnú alebo aj mandátovú komisiu na zhromaždení spomedzi všetkých prítomných členov

1. Zhromaždenie volí členov orgánov Pozemkového spoločenstva na základe kandidatúr členov Pozemkového spoločenstva. Valnému zhromaždeniu predkladá kandidátnu listinu členov výboru a dozornej rady.
2. Až do otvorenia hlasovania sa záujemca o členstvo v orgáne Pozemkového spoločenstva môže svojej kandidatúry vzdať.
3. Pri verejnom hlasovaní členovia o každom kandidátovi hlasujú zvlášť a to v poradí podľa abecedne zoradených mien kandidátov.
4. Pri tajnom hlasovaní je k obsadeniu každej funkcie vydaný vždy nový hlasovací lístok a mená kandidátov sú abecedne zoradené.
5. Ak sa uvoľní pred uplynutím funkčného obdobia miesto člena voleného orgánu Pozemkového spoločenstva, zhromaždenie zvolí z členov združenia jedného, ktorý vykonáva jeho funkciu do konca funkčného obdobia.
6. Výbor Pozemkového spoločenstva sa skladá zo šiestich (6) členov a to predsedu, podpredsedu, tajomníka, hospodára a dvoch členov.
7. Dozorná rada Pozemkového spoločenstva sa skladá z troch (3) členov alebo aj nečlenov a to predsedu a dvoch členov. Počet členov dozornej rady, ktorí nie sú členmi spoločenstva, musí byť menší ako počet členov dozornej rady, ktorí sú členmi spoločenstva. Členstvo v dozornej rade je nezlučiteľné s členstvom vo výbore. Dozorná rada si zvolí zo svojich členov predsedu dozornej rady.
8. Funkčné obdobie orgánov spoločenstva je tri roky.
9. Volebnú komisiu v počte 5 členov, vrátane jej predsedu volí zhromaždenie Pozemkového spoločenstva na návrh výboru Pozemkového spoločenstva. Volebná komisia organizuje a riadi voľby, zabezpečuje sčítavanie hlasov a vyhlasuje výsledky volieb. Pokiaľ nie je pre jednotlivé rokovania zhromaždenia zriadená mandátová komisia, plní volebná komisia aj úlohy pri zisťovaní uznášaniaschopnosti zhromaždenia. V sporných otázkach, týkajúcich sa priebehu volieb alebo ich platnosti ( platnosti hlasov ) rozhoduje volebná komisia hlasovaním. Každý člen volebnej komisii má jeden hlas.
10. Na zvolávanie a hlasovanie výboru Pozemkového spoločenstva a Dozornej rady Pozemkového spoločenstva sa použijú primerane ustanovenia Článku III.,VI. tohto poriadku.
11. Na prijatie uznesenia a rozhodnutia výborom a dozornou radou Pozemkového spoločenstva je potrebná nadpolovičná väčšina všetkých členov výboru alebo dozornej rady. V prípade rovnosti hlasov dozornej rady prevláda rozhodnutie predsedu.

**Článok VI.**

**Výsledky hlasovania a volieb.**

1. Predsedajúci zhromaždenia vyhlási výsledky každého hlasovania, ak táto povinnosť neprislúcha volebnej alebo mandátovej komisii.
2. Ak išlo o verejné hlasovanie, oznámi počet prítomných členov, počet hlasov odovzdaných pre návrh, počet hlasov odovzdaných proti návrhu, počet členov ktorí sa zdržali hlasovania a nakoniec oznámi, či resp. ktorý návrh alebo ktorý kandidát bol zvolený.
3. Ak išlo o tajné hlasovanie, oznámi počet vydaných hlasovacích lístkov, počet odovzdaných neplatných hlasovacích lístkov, počet neodovzdaných hlasovacích lístkov, počet platných hlasovacích lístkov pre ten ktorý návrh, alebo toho ktorého kandidáta a na záver ohlási či alebo ktorý návrh bol prijatý alebo ktorý kandidát bol zvolený.
4. Každý člen môže vzniesť pri hlasovaní (voľbe) alebo bezprostredne po tom proti priebehu alebo výsledku hlasovania (volieb) námietku. O námietke rozhoduje volebná komisia. Ak sa námietke vyhovie, musí sa hlasovanie (voľba) opakovať.
5. O priebehu a výsledkoch volieb vyhotoví volebná komisia zápisnicu, ktorá je prílohou k zápisnici z rokovania zhromaždenia.
6. Zápisnicu podľa predchádzajúceho odseku podpisuje predsedajúci zhromaždenia a zapisovateľ.

**Článok VII.**

**Záverečné ustanovenia**

Tento rokovací a volebný poriadok orgánov Pozemkového spoločenstva nadobúda platnosť a účinnosť okamihom ich schválenia zhromaždením a je súčasťou Stanov Pozemkového spoločenstva.